ПРЕДЛОГ ЗАКОНА

О ИЗМЕНАМА И ДОПУНама ЗАКОНА О ПЛАНИРАЊУ И ИЗГРАДЊИ

Члан 1.

У Закону о планирању и изградњи („Службени гласник РС”, бр. 72/09, 81/09 – исправка, 64/10 – УС, 24/11, 121/12, 42/13 – УС, 50/13 – УС, 98/13 – УС, 132/14, 145/14, 83/18, 31/19, 37/19 – др. закон, 9/20, 52/21 и 62/23), у члану 2. став 1. после тачке 17) додају се тач. 17а) – 17в), које гласе:

„17а) складиште електричне енергије је енергетски објекат намењен пријему, чувању и испоруци електричне енергије у електроенергетски систем;

17б) постројења за електролизу воде је постројење за производњу водоника електролизом воде употребом електричне енергије;

17в) постројење за биометан је енергетски објекат за прераду биогаса у биометан погодан за убризгавање у гасну мрежу, директну употребу као горива или за производњу електричне и топлотне енергије;”.

У тачки 54) после речи: „односно грађевинског отпада на” додаје се реч: „овлашћену”.

У тачки 78) после речи: „статус непокретног културног добра” додају се запета и речи: „за објекте у границама непокретних културних добара од изузетног значаја и културних добара уписаних у Листу светске културне и природне баштине, објеката у заштићеној околини културних добара од изузетног значаја са одређеним границама катастарских парцела и објеката у заштићеној околини културних добара уписаних у Листу светске културне и природне баштине”.

У тачки 82) реч: „грађевинског” брише се.

После става 2. додаје се став 3, који гласи:

„Сви рокови прописани овим законом рачунају се у радним данима, осим уколико су рокови прописани у месецима или годинама.”.

Члан 2.

У члану 8. став 1. после речи: „за: издавање локацијских услова;” додају се речи: „стручну контролу; издавање решења о уклањању објекта;”.

Члан 3.

У члану 8а став 8. речи: „из става 6.” замењују се речима: „из става 7.”.

Члан 4.

У члану 46. после става 9. додаје се став 10. који гласи:

„Изузетно од става 7. овог члана, за објекте за које је Влада утврдила да су пројекти за изградњу објеката од посебног значаја за Републику Србију, прибављају се само услови органа надлежног за послове заштите непокретних културних добара.”.

Члан 5.

У члану 53а став 2. мења се и гласи:

„Изузетно од става 1. овог члана, локацијски услови се могу издати и за део катастарске парцеле, уз обавезу инвеститора да до подношења захтева за издавање грађевинске дозволе изврши парцелацију, као и за више катастарских парцела, уз обавезу инвеститора да пре издавања употребне дозволе изврши спајање тих парцела у складу са овим законом.”.

Члан 6.

У члану 55. после става 1. додаје се став 2, који гласи:

„Изузетно од става 1. тачка 1) овог члана, за линијске инфраструктурне објекте не достављају се подаци о површини катастарске парцеле.”.

Члан 7.

У члану 57. став 12. после речи: „издаје без накнаде” додају се речи: „у поступку издавања локацијских услова”.

Члан 8.

У члану 69. став 9. после речи: „уместо прописаних доказа из овог члана и других доказа прописаних овим законом доставити и” додају се речи: „уверење јединице локалне самоуправе са списком катастарских парцела за које су донета коначна решења о експропријацији,”, а после речи: „имовинско-правне односе на непокретности” додају се запета и речи: „односно уговор о коришћењу крова за постављање соларних панела”.

У ставу 12. после речи: „у року од 30 дана од дана подношења уредног захтева.” додају се речи: „Сагласност Републичке дирекције за имовину Републике Србије, или закључен уговор о успостављању права службености, сматрају се доказом о решеним имовинско-правним односима на земљишту из става 9. овог члана.”.

У ставу 21. речи: „из става 16. овог члана” замењују се речима: „из става 19. овог члана”, а речи: „из става 17. овог члана” замењују се речима: „из става 20. овог члана”.

Члан 9.

У члану 70. став 8. речи: „из става 6. овог члана” замењују се речима: „из става 7. овог члана”.

У ставу 9. речи: „из става 7. овог члана” замењују се речима: „из става 8. овог члана”, а речи: „из става 6. овог члана” замењују се речима: „из става 7. овог члана”.

У ставу 12. речи: „из става 9. овог члана” замењују се речима: „из става 10. овог чана”.

У ставу 13. речи: „из става 11. овог члана” замењују се речима: „из става 12. овог члана”.

У ставу 14. речи: „из става 11. овог члана” замењују се речима: „из става 12. овог члана”.

У ставу 15. речи: „из става 11. овог члана” замењују се речима: „из става 12. овог члана”.

У ставу 18. речи: „из става 16. овог члана” замењују се речима: „из става 17. овог члана”.

У ставу 19. речи: „из става 16. овог члана” замењују се речима: „из става 17. овог члана”.

У ставу 20. речи: „из става 16. овог члана” замењују се речима: „из става 17. овог члана”.

У ставу 21. речи: „из става 16. овог члана” замењују се речима: „из става 17. овог члана”.

Члан 10.

У члану 99. став 2. после речи: „спроводи Републичка дирекција за имовину Републике Србије,” додају се речи: „по претходно прибављеној сагласности Владе,”.

Члан 11.

У члану 106. став 6. речи: „за потребе развргнућа сувласничке заједнице у судском поступку” замењују се речима: „из ст. 2 – 5. овог члана”.

Члан 12.

У члану 133. став 2. после тачке 20) додаје се тачка 20а), која гласи:

„20а) објеката за складиштење електричне енергије 10 МW и више, постројења за електролизу воде инсталисане снаге 10 МW и више, као и постројења за биометан капацитета 2500 Nm3/h;”.

Члан 13.

У члану 134. став 5. после речи: „без обавезе спровођења поступка ревизије пројекта” додају се речи: „и без обавезе израде техничке документације и извођења радова у складу са одредбама чл. 126. и 150. овог закона”.

Став 7. мења и гласи:

„Када орган из ст. 1. и 2. овог члана у законом прописаном року, не реши о захтеву који је странка уредно поднела, за издавање локацијских услова, грађевинске и/или употребне дозволе, надлежно министарство ће, по захтеву странке, преузети надлежност за издавање свих аката. По преузимању надлежности, сви даљи поступци о истом захтеву, воде се пред надлежним министарством.”.

После става 8. додаје се став 9. који гласи:

„У случају када орган од кога је надлежно министарство преузело надлежност не достави списе предмета у року из става 8. овог члана, министарство ће самостално, преко централне евиденције, преузети списе предмета.”.

Члан 14.

У члану 134а став 2. после речи: „изградње” додаје се реч: „објекта”.

У ставу 5. речи: „Изузетно од става 3. овог члана” замењују се речима: „Изузетно од става 4. овог члана”, а речи: „из става 2. овог члана” замењују се речима: „из става 3. овог члана”.

У ставу 7. речи: „из става 5. овог члана” замењују се речима: „из става 6. овог члана”.

У ставу 9. после речи: „из члана 2.” додају се речи: „став 1. тачка 37)”.

У ставу 10. речи: „у складу са чланом 2. став 1. тачка 32) овог закона” бришу се.

Члан 15.

У члану 135. став 1. после речи: „и извод из пројекта за грађевинску дозволу израђене у складу са прописом којим се ближе уређује садржина техничке документације” додају се запета и речи: „решење о сагласности на План управљања отпадом од грађења и рушења”.

Став 17. брише се.

Досадашњи ст. 18 – 20. постају ст. 17 – 19.

Члан 16.

У члану 137. став 5. речи: „одредбе члана 147. ст. 5, 6, 7. и 8. овог закона” замењују се речима: „одредбе члана 147. овог закона”.

Члан 17.

У члану 140. став 1. после речи: „односно” додају се речи: „не изврши пријава радова”.

У ставу 2. речи: „члана 148. став 5. овог закона” замењују се речима: „члана 148. став 6. овог закона”.

У ставу 4. запета и речи: „а у ком року је инвеститор дужан да прибави употребну дозволу” бришу се.

У ставу 7. речи: „односно става 4.” бришу се.

У члану 8. речи: „ст. 3, 4, 5. и 6.” бришу се.

Члан 18.

У члану 145. став 2. речи: „Надлежни орган за издавање грађевинске дозволе” замењују се речима: „Надлежни орган за издавање решења о одобрењу за извођење радова”.

У ставу 5. запета и речи: „нарочито у случају промене намене објекта” бришу се.

Члан 19.

У члану 147. после става 11. додаје се нови став 12, који гласи:

„Изузетно од става 7. овог члана, привремене наплатне станице са пратећим објектима, привремене саобраћајнице и прикључци и прикључци на комуналну мрежу за потребе грађења или експлоатације објеката, могу постати трајни објекти, уколико инвеститор пре истека рока важења привремене грађевинске дозволе, прибави употребну дозволу за ове објекте, у складу са одредбама овог закона и подзаконских аката.”.

Досадашњи став 12. постаје став 13.

Члан 20.

У члану 148. став 2. мења се и гласи:

„Уз пријаву радова подноси се доказ о регулисању обавеза у погледу доприноса за уређивање грађевинског земљишта у складу са овим законом, доказ о плаћеној административној такси, полиса осигурања од штете према трећим лицима која може настати извођењем радова, као и други докази одређени прописом којим се ближе уређује поступак спровођења обједињене процедуре.”.

У ставу 5. после речи: „у складу са овим законом” додају се запета и речи: „као и изјава инвеститора о прихватању ризика другачијег решавања у поступку експропријације непокретности, ако није достављено правноснажно решење о експропријацији”.

Став 9. мења се и гласи:

„Инвеститор има обавезу поновне пријаве радова ако је надлежни орган донео решење о измени грађевинске дозволе.”.

У ставу 10. запета и речи: „односно за делове катастарских парцела” бришу се.

Члан 21.

У члану 152. став 4. после речи: „не доставља се изјава о завршетку израде темеља” додају се запета и речи: „осим за објекте који имају темеље и електроенергетске водове преносивог система”.

Члан 22.

У члану 153. став 6. после речи: „и конзерваторски надзор” додају се запета и речи: „док се за објекте чију изградњу финансира Република Србија, обезбеђује и пројектантски надзор”.

Члан 23.

У члану 157. став 1. после речи: „може да” реч: „да” брише се.

После става 1. додаје се нови став 2, који гласи:

„Ако се по завршетку изградње линијског инфраструктурног објекта – државног пута морају вршити претходна испитивања и провера инсталација, уређаја, постројења, стабилности или безбедности државног пута, уређаја и постројења за заштиту животне средине, уређаја за заштиту од пожара или друга испитивања или ако је то предвиђено техничком документацијом, комисија за технички преглед објеката, којој је поверено вршење техничког прегледа подобности државног пута за употребу, може да одобри пуштање државног пута у пробни рад, односно да одобри одвијање друмског саобраћаја на државном путу у режиму пробног рада искључиво за државне путеве IA и IМ реда и о томе без одлагања обавештава министарство надлежно за послове грађевинарства, ако су испуњени услови прописани подзаконским актом из члана 201. став 7. тачка 19) овог закона.”.

Досадашњи ст. 2. и 3. постају ст. 3. и 4.

Члан 24.

У члану 158. став 11. речи: „из члана 81. став 5. овог закона” замењују се речима: „из члана 154. став 6. овог закона”.

Став 15. мења се и гласи:

„Ако је у поступку издавања грађевинске дозволе инвеститор приложио уговор о изградњи недостајуће инфраструктуре, пре издавања употребне дозволе за главни објекат, комисија за технички преглед објекта утврђује на основу употребне дозволе за конкретну инфраструктуру, или другог одговарајућег доказа, да је недостајућа инфраструктура изграђена у складу са издатом грађевинском дозволом и пратећом техничком документацијом за ту врсту објекта.”.

У ставу 22. речи: „из става 18. овог члана” замењују се речима: „из става 19. овог члана”.

Члан 25.

У члану 158а став 1. речи: „који по службеној дужности покреће поступак и врши усаглашавање података на основу чињенице из елабората геодетских радова, који доставља инвеститор и издаје ново решење о употребној дозволи” замењују се речима: „који по службеној дужности обавештава инвеститора и обавезује га да у року од 30 дана од дана пријема обавештења поднесе захтев за измену употребне дозволе и достави потребну документацију како би се извршило усаглашавање података на основу чињеница из достављене документације и издаје ново односно измењено решење о употребној дозволи”.

Члан 26.

У члану 167. после става 1. додаје се нови став 2, који гласи:

„Надлежни орган из става 1. овог члана донеће решење о уклањању објекта и у свим случајевима када власник објекта изграђеног у складу са законом поднесе захтев за уклањање објекта надлежном органу.”.

Досадашњи ст. 2 – 7. постају ст. 3 – 8.

Члан 27.

У члану 168. став 1. после речи: „односно његовог дела” додају се речи: „из члана 167. овог закона”.

У ставу 2. тачка 3) после речи: „(заштита постојеће комуналне и друге инфраструктуре, заштита културног добра, заштита животне средине и сл.)” додају се запета и речи: „као и План управљања грађевинским отпадом, ако се ради о објекту за који је посебним прописом утврђена ова обавеза”.

После става 6. додаје се став 7, који гласи:

„Доказ о складиштењу грађевинског отпада за објекте за које се израђује План управљања грађевинским отпадом, доставља се органу који је издао решење из става 3. овог члана.”.

Члан 28.

После члана 168. додаје се нови члан 168а, који гласи:

„Члан 168а

Инвеститор извођења радова на уклањању објекта односно његовог дела, подноси пријаву радова у складу са чланом 148. овог закона.”.

Члан 29.

У члану 170. став 3. после речи: „уређење земљишта” додају се запета и реч: „складиштење”.

Члан 30.

У члану 171. став 1. после речи: „односно његовог дела” додају се речи: „из члана 167. овог закона”.

Члан 31.

У члану 176. став 1. после тачке 6) додаје се тачка 6а), која гласи:

„6а) врши континуирано праћење промена стања у простору и о томе седмично обавештава Републичку грађевинску инспекцију;”.

После става 2. додају се нови ст. 3 – 5, који гласе:

„За објекте који се граде без издатог решења о грађевинској дозволи, решења о одобрењу за извођење радова или другог акта у складу са овим законом, надлежни грађевински инспектор доноси решење о обустави радова и уклањању објекта, које без одлагања доставља републичком грађевинском инспектору, а објекат се уклања или са земљиштем испод објекта, део објекта, односно посебни део објекта, постаје јавна својина Републике Србије.

Решење из става 3. овог члана извршиће се на терет лица које је изградило објекат.

Решење из става 3. овог члана, републички грађевински инспектор доставља Агенцији, која упоређује решење са ID бројем објекта из евиденције о утврђеним променама на објектима који нису уписани у катастар непокретности и прослеђује потврду Заводу, ради уписа права својине у корист Републике Србије.”.

Досадашњи ст. 3 – 7. постају ст. 6 – 10.

Досадашњи став 8. који постаје став 11. мења се и гласи:

„У регистар обједињене процедуре евидентирају се: решења грађевинског инспектора из става 3. овог члана, обавештење из става 6. овог члана, пријава из става 7. овог члана и коначна одлука из става 8. овог члана.”.

Члан 32.

Члан 184. мења се и гласи:

„Члан 184.

На решење надлежног грађевинског инспектора може се изјавити жалба у року од 15 дана од дана достављања решења.

Жалба на решење из става 1. овог члана се изјављује министарству надлежном за послове урбанизма и грађевинарства.

Решења републичког грађевинског инспектора су коначна и против њих се не може изјавити жалба, али се може покренути управни спор.

На решење урбанистичког инспектора може се изјавити приговор у року од осам дана од дана достављања.

На решење урбанистичког инспектора приговор се изјављује надлежном извршном органу града Београда, аутономне покрајине, односно Влади, преко органа надлежног за послове урбанизма аутономне покрајине.

Аутономној покрајини поверава се решавање по жалби против првостепеног решења донетог у поступку инспекцијског надзора у области изградње објеката који се граде на територији аутономне покрајине.

Жалба изјављена на решења из овог члана не одлаже извршење решења.”.

Члан 33.

У члану 201. став 7. тачка 1) после речи: „Централног регистра енергетских пасоша” додају се запета и речи: „детаљни енергетски преглед, контролу енергетских пасоша, обуку за инжењере и техничку документацију за унапређење енергетских својстава”.

У тачки 12) после речи: „израде техничке документације и грађења” додају се запета и речи: „као и форму и максимални износ полисе осигурања”.

У тачки 19) после речи: „форму и садржину предлога комисије за технички преглед о утврђивању подобности објекта или дела објекта за употребу,” додају се речи: „услове и поступак успостављања режима пробног рада ради одвијања друмског саобраћаја на државним путевима, услове и поступак прибављања употребне дозволе за привремене наплатне станице са пратећим објектима, привремене саобраћајнице и прикључке и прикључке на комуналну мрежу за потребе грађења или експлоатације објеката,”.

Члан 34.

У члану 209. став 1. тачка 2) брише се.

У ставу 3. речи: „из става 1. тач. 2), 10) и 11)” замењују се речима: „из става 1. тач. 10) и 11)”.

Члан 35.

У члану 215. став 5. речи: „локацијска дозвола” замењују се речима: „локацијски услови”.

Члан 36.

У члану 217. речи: „локацијска дозвола се издаје” замењују се речима: „локацијски услови се издају”.

Члан 37.

Подзаконски акти за спровођење овог закона донеће се у року од 60 дана од дана ступања на снагу овог закона.

До доношења подзаконских аката из става 1. овог члана примењиваће се подзаконски акти донети на основу Закона о планирању и изградњи („Службени гласник РС”, бр. 72/09, 81/09 – исправка, 64/10 – УС, 24/11, 121/12, 42/13 – УС, 50/13 – УС, 98/13 – УС, 132/14, 145/14, 83/18, 31/19, 37/19 – др. закон, 9/20, 52/21 и 62/23), ако нису у супротности са одредбама овог закона.

Члан 38.

Започети поступци за решавање захтева за издавање: локацијских услова, решења о одобрењу за извођење радова, грађевинске дозволе, употребне дозволе и других захтева за решавање о појединачним правима и обавезама поднетих до дана ступања на снагу овог закона, окончаће се по прописима по којима су започети.

По окончању поступка из става 1. овог члана, пројекат за грађевинску дозволу израђује се у складу са стандардима примењеним у изради идејног пројекта и садржаним у извештају Ревизионе комисије, као и пројекти за грађевинску дозволу за преостале фазе започетог пројекта.

Члан 39.

Важећи плански документи који су донети пре 1. јануара 1993. године, престају да важе по истеку 12 месеци од дана ступања на снагу овог закона, а органи надлежни за њихово доношење дужни су да у том року донесу нови плански документ.

Члан 40.

Инвеститор из члана 134. став 4. Закона нема обавезу исходовања нових локацијских услова пред надлежним министарством, уколико су важећи локацијски услови издати од стране органа јединице локалне самоуправе до дана ступања на снагу овог закона.

Члан 41.

За све објекте за које није издата употребна дозвола, а протекао је рок за њено прибављање, надлежни орган може издати употребну дозволу у додатном року од две године од дана ступања на снагу овог закона.

Члан 42.

До успостављања нових функционалности Централне евиденције система обједињене процедуре из члана 8. став 1. Закона, документација за подношење захтева за уклањање објекта и стручну контролу достављаће се у папирној форми.

Члан 43.

Овај закон ступа на снагу наредног дана од дана објављивања у „Службеном гласнику Републике Србије”.